Publication: Magyar Közlöny
Issue: MK-2000-52 (Year: 2000, Number: 52)
Era: 1990-2004
Section: A foglalkoztatás elősegítéséről és a munkanélküliek ellátásáról szóló — többször módosított — 1991. évi IV. törvény 8. § (2) bekezdése alapján a Kormány naptári évenként foglalkoztatáspolitikai irányelveket ad ki a várható
Paragraph Index: 992

3. A Kormány felkéri az igazságügy-minisztert, hogy a jelzáloghitel-szerződések közokiratba foglalásáért járó közjegyzői munkadíj tárgyában a Magyar Országos Közjegyzői Kamara bevonásával adjon tájékoztatást a Kormánynak a tárgykörre vonatkozó szabályozás céljáról, indokairól, továbbá arról, hogy a közjegyzői díjszabás mértékének meghatározása milyen szempontokon alapul, illetve az esetleges módosulások milyen hatásokkal járnak nemcsak a közjegyzői feladat ellátására, hanem tágabb értelemben véve a hitelezés biztonságára is. Meg kell vizsgálni a kötelező közokiratba foglalás szükségességét a jelzáloghitel szerződéssel kapcsolatban. Felelős: igazságügy-miniszter Határidő: 2000. június 30.

Source: https://magyarkozlony.hu/hivatalos-lapok/4c1e66df14a43b3b61af6535a8b12370f7e78162/dokumentumok/1566e8e82c1207db7d933df98bf3e476bb1b22f7/letoltes